ru en kk ky ru ru ky ky ru ru ru bg ru ru ru en hbs_cyr ru ky hu ky ru ky bxr tt uk ky be ru ky ky ky ky ky ky ky ky ky ky ky ky ky ky ru ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru ky ru ky ru ky ky ru ky ky ky ru ky ky ky ru ky ru ru ru ky ru ru ky ky bg ky ru ky ru ky ru ky ru ky ru ky ru ky ru
"Айат пресс", 18.06.09 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Быйыл Камчыга кыз ала качабыз"
"Сапарды кызганып, эки күн таарынчумун"
"Досторсуз концерт өтпөйт, "творческий союзбуз"
"Жандаш досту тапканың, Жаратканга жакканың" демекчи адам кыял жоругу, мүнөзүнө жараша дос күтөт. Достун жакшысы, жаманы да болот. Андыктан качандыр бир убакта электен эленип калган улпактай, күйүмдүү достор биригип чыга кетет. Көп жылдан бери чыныгы достукту бек сактап, чыгармачылыкта бирге ээрчишкен достор, супер дует ээлери Назми, Сапар жана "Рахат" элдик театрынын көркөм жетекчиси Камчы Асановдор менен чай үстүндө олтуруп кызыктуу баарлаштык.
- "Жок жаманы жонуңду басат, дос жаманы жолобой качат" дегендей жардам керек убакта бири-бириңден качкан учурларыңар болгонбу?
Назми: - Сапар экөөбүздүн кыйынчылык күндөрдү өткөргөн учур бул эң алгачкы иштешип жүргөн күндөр эле. Анда мен банктан кредит алып, ага аппаратура сатып алгам. Ал кредеттен кутулуп, аны жабыш үчүн кафеге ырдап, күндө 590 сом табышым керек болчу. Сапар Айчүрөк эжеде иштечү, мен Бек байкеден чыгып кеткем. Мен ырдачу кафеге келип, Сапар эки-үч ыр ырдап, жардам берчү. Кийин аппаратураны сатып, кредиттен кутулган соң "Назми, гастролдоп концерт коюп келбейлиби?" деп сунуштады. Бул сунушка макул болуп, бирок эч кандай кирешебиз жок эле, нөл менен баштаганбыз.
Сапар: - Учурда достугубуз бекем чептей курулду. Жети жылдын жүзү болду, кайсы досубуз кандай жана ким экенин беш колдой билебиз. Достор арасында адамкерчилиги, ак жүрөк, берешендиги менен Камчы айырмаланып турат. Ошондой эле бул досумдун жоопкерчиликтүү жагын сыйлайм.
Камчы: - "Жүз сомуң болгуча, жүз досуң болсун" дегендей, акча байлык колдун кири, андыктан кыйын убакта досуңдан качпай жардам көрсөтсөң ал сенин жакшылыгыңды өмүр бою унутпайт. Андыктан менин жашоомдогу девизим ушул.
Назми: - Чындап эле дос бири-бирине көп жардам берсе достук ошондон чыңалат экен. Кичине көңүлүбүз чөгүп калса да бири-бирибизге жардам сурап келе беребиз.
- Силерди тааныштырып, анан өздөрү силер менен кучакташа дос боло албай калгандар болдубу?
Камчы: - Достордун арасына кошулуп кайра чыгып кеткендер болот. Же биз жакпай калабызбы, же түшүнбөстүктөр болуп кетеби билбейбиз. Жакшы да, жаман да айтышпайбыз акырындап жок болуп кетишет.
- Чыгармачылыкта бири-бириңерди кандай колдойсуңар?
Сапар: - Чыгармачылыкта бизге караганда Камчынын колдоосу көбүрөөк болот. Себеби "Рахат" бий театрында Камчынын үч жүздөй кызы бар. Кандай гана концертибиз болбосун, өзү баш, бийчилери төш болуп аягына чейин коштоп тикелеринен тик турушат.
Камчы: - Сапар айткандай "творческий союзбуз" досторсуз концерт өтпөйт. Ата-энелерге бере турган отчеттук концертке "концерт жылдыздардын коштоосунда" деп жазсам кыздар "Сапар, Назми келеби?" деп жатышпайбы. Жыл сайын отчеттук концерт берип, балдарга эмне үйрөттүм, түзөдүмбү, кыйшайттымбы жыйынтыгын ата-энелерге көрсөтүп турам. О.э. жакында Турцияга 15 күнгө жолдомо алдык, даярданып жатабыз.
- Достор кандай жерде эс алып, көңүл ачканды каалайсыңар?
Назми: - Көбүнчө Камчынын залына барып, ал жерден чогулабыз. Андан соң "кимде канча акча бар?" деп "сообразим" кылабыз. Сапар бизге кытай ресторанын көрсөтүп койгон, ал жерден чыкпайбыз. Азыр тажап калдык, сыягы башка жерди табабыз го.
Камчы: - Чогуу Ысыккөлгө барып эс алып, жайкысын бассейнден чыкпай калсак керек.
Сапар: - Баса, биз бири-бирибизге "кличка" да коюп алганбыз. Назми-Наку, мен-Сапыш, Камчыбек-Бек, Кама; Мирлан-Мики.
Камчы: - Кээде Мирланды-Мираида Далбаева деп эркелетип коебуз. Ха-ха-ха... (тамаша).
- Кээ бир достор бир-бирин башка достордон кызганышат, силерчи?
Назми: - Достор арасында кызгануу болот. Башында кадимкидей Сапарды кызганчумун. "Камчы, Мирлан, Элмаралар менен олтурам" десе "эмнеге чакырбайсыңар?" деп таарынып, таарынычым эки күнгө созулат да, эки күндөн кийин "Сапар, кайдасың, кандайсың?" деп биринчи өзүм телефон чалган күндөр болчу.
Сапар: - "Жүрө бергиле ошентип" деп бат таарынчу. Азыр эми дайыма достор чогуу жүрөбүз. Сөзсүз ким жок болсо аны чакырып алабыз.
Назми: - Компаниядагы досторубуз Мирлан, Назгүл Насиева, Сапар, Камчы, Элмара. Достордун арасы жетиштүү, күйүмдүү чыныгы достордонбуз. Жеке концерт бергибиз келсе Сапар экөөбүз эле жетишебиз. Мирлан менен Элмара концертти алып барат. Бийчилер Камчынын колунда, продюссердик жагы Назгүлдө. Бул жагынан гана чектелбестен, чын пейилден табышканбыз. Дайым бирдиктүү болгондуктан, көрө албагандардын сөздөрүн, иштерин сезбейбиз. Биздин өз ордубуз бар, бирөөлөргө да тоскоолдук кылбайбыз.
- "Бакыт байлыкта эмес - барлыкта" демекчи чогуу тапкан акчаңарды кантип бөлүшөсүңөр?
Сапар: - Чыгымдарды чыгарабыз да, тең эле бөлүп алабыз.
Назми: - Көбүнчө "сен кызсың, чыгымың көп" деп бул мага жардам кылат. Кудай буйруп "Эсимдеге" "клип тарттырдык. Күйөрмандарыбызга белгилүү болсо керек. Биздин клип жок болчу. Анткени көп каражатты костюмдарга, ырларга, фестивалдарга деп жумшадык. Чет өлкөлөргө барганда көп чыгым болуп клипке жетишпедик. Юридикалык академияда мамлекеттик экзамендеримди тапшырып жатам. Диплом алган соң, кесибим боюнча "жеке нотариус ачсам" деген тилегим бар. Себеби мыйзамга баш ийгениң менен "жетекчим" деп бирөөгө көз каранды болбой, бирөөгө баш ийбесиң, тынч өзүңө-өзүң жетекчисиң дегендей, бул менин мүнөзүмө да жарашат. Ошондой эле ушул мүмкүнчүлүктөн пайдаланып Камчыны куттуктап кетким келет. Камчы жетектеген "Рахат" театры 1-июнда "Рахат" элдик театры деген наам алды.
- Камчы, Сапар бири-бириңерге жакын арада "кыз ала качып берели" деген пландар барбы?
Сапар: - Камчыга былтыр эле дегенбиз, быйыл сөзсүз досубузга кыз ала качып беребиз. Былтыр машина алып, 20 жылдыгы болуп айылына барганыбызда апабыз "уулум машиналуу болду, эми кыз ала качып келгиле" деген. Буйруган күнү ал кызды чыркыратып ала качабыз. Үйлөнтпөсөк болбой калды. Канчага чейин ар кимдин балдарын карап, багып, бий үйрөтүп жүрө берет.
- Былтыр жүрөгүмдүн ээси бар деген элеңиз, ошол эле периби, же башка жеңе караштырып жатасызбы?
Камчы: (күлүп) - Ошол эле.
- Чогу жүргөндө эсте калган кызыктуу окуяларыңардан...
Назми: - Башка чыгармачыл досторго караганда биздин арабызда өтө кызыктуу окуялар көп болот. Биздин компания өтө шайыр, шайырдуулук боюнча "гранприни" биз алсак керек. Сапардын куудулдук таланты да күчтүү. Олтурган жерде тамашасын көрүп, каткыра берип, күндүн кандай өткөнүн билбей калабыз. Мирлан-хахмач. Жакында эс алуу үчүн Чычканга барып, балык, курдак кууруп жеп олтурганбыз. Суу жээкке кеткен Сапар жок, барыбыз тынчып калдык. Бир маалда Сапарды издеп баштадык. Суунун жээгинде чоң таш бар экен, ошонун үстүндө бул ич кийимчен жатат. Жаздын күнү, күн суук. Көрсө суу жээкте олтуруп суунун аркы өйүзү жакшы көрүнүп кетип, ал жакка өтөм деп баратып, сууга кулап, агып барып кайра эптеп чыгып, кийимдерин кургатып эс алып жатыптыр да. Муну көрүп шылдыңдап жатып өзүм таштын үстүнөн бакырган боюнча сууга кулап кетип жатпайынбы.
Сапар: - Капысынан кулап баратканда "кулабайын" деп тырышасың го. Бул "жыгылсам, жыгылдым" дегенсип "лап" этип эле кулап түшсө болобу. Эс алууга он беш киши барганбыз, алардын ичинен экөөбүз сууга түшкөн чычкандай болуп үшүп олтурдук.
- Бийчи досуңардан бий үйрөнсөк деген ойлор болобу?
Назми: - "Бий үйрөнөйүн" деген, андай жаман ой болгон (тамаша).
Камчы жаш балдар менен иштегендиктен бул досубуздун "аурасы" таза. "Камчы, баягыны айтып берчи" деп жаш балдардын кылыктарын сурап сурана беребиз.
Камчы: - Кечээ эле, бир окуучумдун үйүнө чалып, "мен Камчы агайың, апаңды чакырып койчу" десем. "Апам жок, апам жок" дейт. Аягында түшүнбөй калдыбы, тажадыбы "апам өлүп калган" деп трубканы коюп салса болобу. Ха-ха-ха.. Эртеси апасына айтсам абдан күлдү.
Сапар: - Камчы токтоо. Кээде өзүбүзчө эс алып олтурганда Мирлан экөөбүз жинди боло беребиз. Элмаранын көзү токтоп, Назми ырдап калат.
Назми: - Концерт учурдагы "Рахат" театрынын кичине бийчилеринин жоругунан. Күндө биз Камчыга барабыз, күндө көрүшөт, учурашышат. Бир жолу Сапар экөөбүз концертте костюмдарыбызды эптеп кийип, жетишпей тыпырап, чуркап сахнага чыгып баратсак, алдыбыздан тосуп алып, автограф сурап жүдөтүшсө болобу. Камчы "ой күндө эле көрүп жатпайсыңарбы" десе да угушпайт.
Камчы: - Ошентип айтып мындай бассам бир окуучум "Камчы агай, сиз да жазып бериңизчи" деп өзүмдөн автограф сурап коет. Негизи жаш балдар менен иштөө абдан сонун.
- Назми турмушка аттанды деген сөздөр болууда?
Назми: - Ооба, мен да көптөн күткөн, арзыган адамым менен кол кармаштым. Чыгармачылыгымды көп жагынан колдоп келет, анан турмушка чыкканы эч нерсеге баш оорутпай өзүмдү карап жыргап эле калдым. Билинбей толуп да баратам. "Багуу жакшы да" деп атышат досторум. Буйурса быйыл ийгиликтер көп, юракадемияны да бүтүп атам. Кудай буйруса август айында тоюбуз болот. "Тойду укмуш сонун өткөрөбүз" деп досторум чамынып, чуркап жүрүшөт. Бирок кайсы күн экени билине элек.
Сапар: - Биз достор сүйлөшүп Назми менен аяшыбыздын тоюн, тойдун башынан баштап аягына чейин башкача деңгээлде сюрприз кылып, өткөрсөк дейбиз. Аяшыбыз өтө жакшы инсан, биздин продюссерибиз. Дайым колдоо көрсөтүп турат.
кыргыз тилиндеги гезит "Айат пресс"
email • архив • редакция
Бакыт БЕШИМОВ, ЖКнын КСДП фракциясынын лидери, БЭКтин президенттик шайлоо штабынын жетекчиси:
"Азыркы бийликти четөлкөлүктөрдүн Кыргызстанда орнотулган бийлиги деп аташыбыз керек"
"Атамбаев эмнени гана көргөн жок…"
"Калмактар түндүгүңөрдү аялыңар, түнүңөрдү катыныңар көтөрүп калсын деп каргаган"
Борбордук аянтка орнотулган кыргыз душмандарынын эстеликтерине эмне кебиңиз бар?
"Майыппы, оорукчанбы бапестеп багышат экен"
"Жаз болсо жерди унутпа, бак консо элди унутпа" деген туурабы?
Айтылып, жазылып бүтпөс Айтматов
Бешиктеги баланын бек болоорун ким билет?
Бириксек - колдон келет!
Ох, жырга-аал, кум ысык экен!